        ROMÂNIA                                 


    JUDEŢUL IAŞI                                 

MUNICIPIUL PAŞCANI                                                                   
  CONSILIUL LOCAL                           
HOTĂRÂRE
privind aprobarea documentatiei proiectului tehnic (PT) si a detaliilor de executie (DE), pentru proiectul „REABILITARE INFRASTRUCTURĂ STRĂZI ŞI PIETONAL ÎN MUNICIPIUL PAŞCANI”, parte componenta a Planului Integrat de Dezvoltare Urbana a Municipiului Pascani
 Consiliul Local al municipiului Pascani;

In baza Expunerii de motive a domnului Primar  dr. Grigore Craciunescu, in calitate de initiator a proiectului  de hotarare, inregistrata  sub nr. 5814 din  23.03.2010;
             In baza Raportului comun intocmit de catre Compartimentul Programe Europene, Serviciul Buget, Financiar, Contabilitate, Compartimentul Tehnic si Investitii  si Compartimentul Juridic si Contencios din cadrul aparatului  de specialitate al Primarului, înregistrat sub nr. 5866/23.03.2010;

In baza Avizului favorabil nr. 6/22.03.2010, eliberat de Consiliul Tehnico-Economic in urma evaluarii  documentatiei privind  Proiectul Tehnic pentru proiectul “Reabilitare  infrastructura  strazi si pietonal in municipiul Pascani”;
· 
Avand in vedere rapoartele de avizare ale :
· Comisiei de prognoze economico-sociale, buget, finanţe, industrie, agricultură, silvicultură, prestări servicii, comerţ şi IMM-uri;

· Comisiei juridice, ordine publică, drepturile omului şi libertăţi cetăţeneşti;
· Comisiei pentru programe europene si atragere de fonduri structurale, relatii externe;
· Comisiei de organizare şi dezvoltare urbanistică, realizarea lucrărilor publice, conservarea monumentelor istorice, protecţia mediului, ecologie, patrimoniu şi administraţie publicǎ din cadrul Consiliului Local al municipiului Paşcani;

Luând act de Ghidul solicitantului pentru Programul Operational Regional 2007-2013 Axa prioritară 1– Sprijinirea dezvoltării durabile a oraşelor – poli urbani de creştere, Domeniul de intervenţie 1.1 – Planuri integrate de dezvoltare urbană, Sub-domeniul: Centre urbane


In conformitate cu prevederilor OUG nr. 64/2009,  privind gestionarea financiara a instrumentelor structurale si utilizarea acestora pentru obiectivul convergenta,cu modificarile si completarile ulterioare;

In conformitate cu Ordinul Ministrului Finantelor Publice nr. 2548/2009, pentru aprobarea Normelor metodologice de aplicare a prevederilor Ordonantei de urgenta a Guvernului nr. 64/2009 privind gestionarea financiara a instrumentelor structurale si utilizarea acestora pentru obiectivul convergenta;

In conformitate cu Ordinul Ministrului Finantelor Publice nr. 12 /2010 privind modificarea si completarea Ordinului ministrului finantelor publice nr. 2.548/2009 pentru aprobarea Normelor metodologice de aplicare a prevederilor Ordonantei de urgenta a Guvernului nr. 64/2009 privind gestionarea financiara a instrumentelor structurale si utilizarea acestora pentru obiectivul convergenta;

In conformitate cu Hotărârea Guvernului nr. 457/2008 privind cadrul institutional de coordonare si de gestionare a instrumentelor structurale;

In conformitate cu prevederile Legii nr. 273/2006, privind finanţele publice locale, modificata si completata  şi a prevederilor Legii nr. 11 /2010, privind bugetul de stat pe anul 2010;

In conformitate cu Hotărârea Guvernului nr.  28/2008, privind aprobarea continutului-cadru al documentatiei tehnico-economice aferente investitiilor publice, precum si a structurii si metodologiei de elaborare a devizului general pentru obiective de investitii si lucrari de interventii si a Instructiunilor emise de Ministerul Dezvoltarii, Lucrarilor Publice si Locuintei din 02  iulie  2008,  de aplicare a unor prevederi din Hotărârea Guvernului nr. 28/2008, privind aprobarea continutului-cadru al documentatiei tehnico-economice aferente investitiilor publice, precum si a structurii si metodologiei de elaborare a devizului general pentru obiective de investitii si lucrari de interventii;
In baza dispozitiilor  art.36 alin.(2) lit.b), alin.(4) lit.d), precum şi  ale art.126 din Legea administraţiei publice locale nr.215/2001, republicată, cu modificările şi completările ulterioare;

In temeiul art. 45 alin. (1) din  Legea administraţiei publice locale nr.215/2001, republicată, cu modificările şi completările ulterioare,

                                             H O T Ă R Ă Ş T E :


Art. 1. Se aproba documentatia proiectului tehnic (PT) si a detaliilor de executie (DE) pentru proiectul “REABILITARE INFRASTRUCTURĂ STRĂZI ŞI PIETONAL ÎN MUNICIPIUL PAŞCANI”, parte componenta a Planului Integrat de Dezvoltare Urbana a Municipiului Pascani, in vederea solicitarii finanţarii prin Programul Operational Regional 2007-2013,  Axa prioritară 1– Sprijinirea dezvoltării durabile a oraşelor – poli urbani de creştere, Domeniul de intervenţie 1.1 – Planuri integrate de dezvoltare urbană, Sub-domeniul: Centre urbane, prezentata conform Anexei nr.1, parte integranta din prezenta hotarare.

Art. 2. Persoana desemnată să reprezinte solicitantul în relaţia cu Ministerul Dezvoltării, Regionale si Locuinţei-Autoritatea de Management pentru Programul Operaţional Regional este Grigore Crăciunescu, Primarul Municipiului Paşcani.


Art. 3. Cu ducerea la îndeplinire a prevederilor prezentei hotărâri se insarcineaza  Primarul municipiului Paşcani, judeţul Iaşi si Compartimentul Programe Europene si Atragere Fonduri Structurale.

Art. 4. Serviciul Administratie Publica va comunica in copie prezenta hotarare:

· Institutiei Prefectului judetului Iasi;
· Primarului Municipiul Pascani
· Directiei Economice –Serviciul Buget, Financiar, Contabilitate;

· Compartimentului   Programe Europene si Atragere Fonduri Structurale;
· Compartimentului Tehnic si Investitii
· Mass-media.

